„Da, sigur, nu mi-am schimbat părerea și mă aștept să se și întâmple la un moment dat. Iar în ce privește colaborarea, este variabilă în funcție de locul unde ne aflăm. Eu am fost aici tot timpul. Dar există un dialog mai instituțional, mai rar, dar am discutat chestiunile importante”, a declarat Klaus Iohannis.

Întrebat dacă mai speră la un guvern PNL în această toamnă, președintele a răspuns: „Există discuții și există așteptări. Oricât de mult mi-aș dori eu un guvern de un fel sau de altul, aici rânduiala o fac partidele politice. Schimbarea guvernului se poate produce doar dacă primul-ministru renunță la mandat sau dacă opoziția reușește să vină cu o moțiune de cenzură care trece. Nici una, nici alta nu implică o acțiune a președintelui”, a precizat șeful statului.